CELEX: 32015R0937
Language: sk
Date: 2015-06-09 00:00:00
Title: Nariadenie Európskeho parlamentu a Rady (EÚ) 2015/937 z 9. júna 2015, ktorým sa zrušuje nariadenie Rady (EHS) č. 3030/93 o spoločných pravidlách pre dovozy určitých textilných výrobkov z tretích krajín

25.6.2015   
            
            
               SK
            
            
               Úradný vestník Európskej únie
            
            
               L 160/55
            
         NARIADENIE EURÓPSKEHO PARLAMENTU A RADY (EÚ) 2015/937
   z 9. júna 2015,
   ktorým sa zrušuje nariadenie Rady (EHS) č. 3030/93 o spoločných pravidlách pre dovozy určitých textilných výrobkov z tretích krajín
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 207 ods. 2,
   so zreteľom na návrh Európskej komisie,
   po postúpení návrhu legislatívneho aktu národným parlamentom,
   konajúc v súlade s riadnym legislatívnym postupom (1),
   keďže:
   
               (1)
            
            
               Nariadenie Rady (EHS) č. 3030/93 (2) nadobudlo účinnosť 9. novembra 1993 a uplatňovalo sa od 1. januára 1993.
            
         
               (2)
            
            
               Ruská federácia pristúpila 22. augusta 2012 k Svetovej obchodnej organizácii. V dôsledku toho zostala Srbská republika poslednou krajinou, s ktorou mala Európska únia bilaterálnu dohodu o obchode s textilnými výrobkami.
            
         
               (3)
            
            
               Dňa 29. apríla 2008 bola podpísaná Dohoda o stabilizácii a pridružení medzi Európskymi spoločenstvami a ich členskými štátmi na jednej strane a Srbskou republikou na strane druhej (3). Dohoda nadobudla platnosť 1. septembra 2013.
            
         
               (4)
            
            
               Dňa 1. februára 2010 nadobudla platnosť Dočasná dohoda o obchode a obchodných záležitostiach medzi Európskym spoločenstvom na jednej strane a Srbskou republikou na strane druhej (4). Odvtedy sa nariadenie (EHS) č. 3030/93 neuplatňovalo na dovozy zo Srbska.
            
         
               (5)
            
            
               Platnosť hlavy I nariadenia Rady (ES) č. 427/2003 (5) uplynula 11. decembra 2013. Preto sa možnosť zavedenia ochranných opatrení prostredníctvom uvedeného mechanizmu skončila.
            
         
               (6)
            
            
               Z dôvodov právnej istoty by sa nariadenie (EHS) č. 3030/93 preto malo zrušiť,
            
         PRIJALI TOTO NARIADENIE:
   Článok 1
   Nariadenie (EHS) č. 3030/93 sa zrušuje.
   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Štrasburgu 9. júna 2015
      
         
            Za Európsky parlament
         
         
            predseda
         
         M. SCHULZ
      
      
         
            Za Radu
         
         
            predsedníčka
         
         Z. KALNIŅA-LUKAŠEVICA
      
   
   
      (1)  Pozícia Európskeho parlamentu z 29. apríla 2015 (zatiaľ neuverejnená v úradnom vestníku) a rozhodnutie Rady z 28. mája 2015.
   
      (2)  Nariadenie Rady (EHS) č. 3030/93 z 12. októbra 1993 o spoločných pravidlách pre dovozy určitých textilných výrobkov z tretích krajín (Ú. v. ES L 275, 8.11.1993, s. 1).
   
      (3)  Ú. v. EÚ L 278, 18.10.2013, s. 16.
   
      (4)  Ú. v. EÚ L 28, 30.1.2010, s. 2.
   
      (5)  Nariadenie Rady (ES) č. 427/2003 z 3. marca 2003 o prechodnom ochrannom mechanizme pre dovoz určitých výrobkov s pôvodom v Čínskej ľudovej republike a o zmene a doplnení nariadenia (ES) č. 519/94 o spoločných pravidlách na dovozy z určitých tretích krajín (Ú. v. EÚ L 65, 8.3.2003, s. 1).